เฮอีกรอบ! “ปตท.-บางจาก” แจ้งลดราคาน้ำมันทุกชนิด มีผลพรุ่งนี้
เฮอีกรอบ! “ปตท.-บางจาก” แจ้งลดราคาน้ำมันทุกชนิด มีผลพรุ่งนี้
17 มี.ค. 2563

บริษัท ปตท.น้ำมันและการค้าปลีก จำกัด (มหาชน) หรือ OR ในกลุ่ม บริษัท ปตท. จำกัด (มหาชน) หรือ PTT และ บริษัท บางจาก คอร์ปอเรชั่น จำกัด (มหาชน) หรือ BCP ปรับลดราคาขายปลีกน้ำมันกลุ่มเบนซิน แก๊สโซฮอล์ และดีเซลลงลิตรละ 0.60 บาท ยกเว้น E85 ปรับลดลง 0.40 บาท โดยมีผลตั้งแต่เวลา 05.00 น. วันพรุ่งนี้ (18 มี.ค.)
ทั้งนี้ ส่งผลให้ราคาน้ำมันในพื้นที่กรุงเทพฯ และปริมณฑลวันพรุ่งนี้ เป็นดังนี้ เบนซิน 95 ของ PTT Station อยู่ที่ลิตรละ 28.56 บาท, แก๊สโซฮอล์ 95 ลิตรละ 21.15 บาท, แก๊สโซฮอล์ 91 ลิตรละ 20.88 บาท, E20 ลิตรละ 18.14 บาท, E85 ลิตรละ 16.09 บาท ส่วนดีเซล B7 อยู่ที่ลิตรละ 22.19 บาท, B10 ลิตรละ 19.19 บาท และ B20 ลิตรละ 18.69 บาท (ราคาขายปลีกข้างต้นยังไม่รวมภาษีบำรุงท้องถิ่น)